**Bakalaureusetöö kava**

1. **Üliõpilase nimi ja eriala.** Lisanna Lajal, kirjandus ja kultuuriteadused, eesti kirjanduse eriala.
2. **Teema.** „Eesti räpptekstide ja rahvalaulu poeetilis-võrdlev analüüs“ on mulle oluline teema, sest tahan mõista paremini luuletekstide kasutust muusikas, laiemalt üldse poeetilist keelekasutust. Selleks sobiks võtta vaatluse alla mõne klassiku luuletuste viisistused, kuid just räpp on huvitav nähtus, sest erineb oma aja luuletekstidest ebatavalise vormivõttestiku poolest (lõppriimiline ning rütmistatud luule). See võttestik aga omakorda on pärit juba varajasest rahvalaulust. Soovin oma tööga näidata, et räpp ei ole siiski nii uus nähtus, kui esmapilgul tundub.
3. **Töö eesmärk (eesmärgid).** Soovin oma uurimuses käsitleda räpp- ja rahvalaulu poeetilise võttestiku ühisosa. Uurimusest on kasu nii kirjanduse kui ka folkloori uurijatele, sest teksti lähilugemine aitab sellest paremini aru saada. Võrreldes räppluule ja rahvalaulu poeetilisi tunnuseid, toon välja viisi, kuidas need lugejat või kuulajat mõjutavad.
4. **Probleemi olemus.**

Probleemiks on, mida tekst (täpsemalt räpptekst ja rahvalaululine tekst) kuulajatega teeb, kuidas see toimib ja mõjub. Neid tekstitüüpe on vaja võrrelda, sest räpptekst toimib tänapäeval ühiskonnas samamoodi, nagu varem toimis rahvalaul: see ühendab inimesi. Laulusõnadel on tugev poeetiline ühisosa, mis võimaldab neid võrdlevalt analüüsida. Kuid uurimus tahab teada saada, mis laulutekstide poeetilises võttestikus rahvalaulust räpini muutunud ja mis samaks jäänud. Mu hüpotees on, et räpplaulude rõhulibistus on tüpoloogiliselt sarnane regivärsi rõhulibistusega. Mõlemat teemat eraldi on juba uuritud, kuid uurimusi koondatud veel ei ole. Minu ülesandeks on tutvuda mõlema poole käsitlustega ning teha üldistusi.

Akadeemilised uurimused:

Päll, Krisitiana 2020. Eesti luule vormivõtted 12EEK MONKEY näitel. Bakalaureusetöö. Tallinna Ülikool.

Pettai, Birgit 2019. Räpptekstide temaatika 5miinuse, Küberünnaku ja Karmo, Stupid F-i ning Bad Arti näitel. Bakalaureusetöö. Tartu Ülikool.

Laugaste, Eduard 1986. Eesti rahvaluule. Tallinn: Valgus.

Sarv, Mari 2008. Loomiseks loodud: regivärsimõõt traditsiooniprotsessis. Doktoritöö. Tartu Ülikool.

Sarv, Mari 2019. Poetic metre as a function of language: linguistic grounds for metrical variation in Estonian runosongs. *Studia Metrica et Poetica*, 6(2), 102−148.

Särg, Taive 2005. Eesti keele prosoodia ning teksti ja viisi seosed regilaulus. Doktoritöö. Tartu Ülikool.

Allik, Heli 2016. Selle maa keel. Eesti räppluule kõnest ja kurjast. Vikerkaar.

1. **Uurimisküsimused**

Mis on räppluule ja rahvalaulu poeetiliste võtete ühisosa?

Kuidas töötab eesti keeles rõhulisvälteline (regivärsi) ja silbilisrõhuline (räpi) rõhulibistus?

Milline on räpi lõppriimiloome?

Kuidas väljendub performatiivne funktsioon laulutekstides?

1. **Töö piirid / raamid.** Räpptekstid valisin kümnelt erinevalt eesti artistilt, et saada võimalikult lai ja mitmekülgne pilt. Tekstide arv on piiritletud materjalisse süvenemise huvides, sest tahan teha kvaliteetset analüüsi. Rahvalaulu osas plaanin kasutada Mari Sarve doktoritöös tehtud üldistusi. Minu uurimistöö piiridest jääb välja luuleprõmmu luule, mis küll kuulub performatiivse luule kilda, kuid pole mõeldud siiski laulmiseks.
2. **Uurimismeetod, materjalid.**

Värsiteooreetiliselt kasutan kõige terviklikumaid poeetika õpikuid Eestis: Jaak Põldmäe „Eesti värsiõpetus“ (2002) ja Arne Merilai, Anneli Saro ja Epp Annuse „Poeetika: gümnaasiumiõpik“ (2011). Regilaulu teooriat pakub Mari Sarve doktoritöö (2008).

Allik, Heli 2016. Selle maa keel. Eesti räppluule kõnest ja kurjast. Vikerkaar.

Laugaste, Eduard 1986. Eesti rahvaluule. Tallinn: Valgus.

Pettai, Birgit 2019. Räpptekstide temaatika 5miinuse, Küberünnaku ja Karmo, Stupid F-i ning Bad Arti näitel. Bakalaureusetöö. Tartu Ülikool.

Päll, Krisitiana 2020. Eesti luule vormivõtted 12EEK MONKEY näitel. Bakalaureusetöö. Tallinna Ülikool.

Sarv, Mari 2008. Loomiseks loodud: regivärsimõõt traditsiooniprotsessis. Doktoritöö. Tartu Ülikool.

Sarv, Mari 2019. Poetic metre as a function of language: linguistic grounds for metrical variation in Estonian runosongs. *Studia Metrica et Poetica*, 6(2), 102−148.

Särg, Taive 2005. Eesti keele prosoodia ning teksti ja viisi seosed regilaulus. Doktoritöö. Tartu Ülikool.

1. **Töö ajakava.**

**Veebruar:** välteliste ja rõuliste värsisüsteemide tundmaõppimine. Meetodi rakendamine tekstidele.

**Märts:** Performatiivsuse mõiste tundma õppimine. Meetodi rakendamine tekstidele.

**Aprill:** Valmib esimene peatükk bakalaureusetööst.

**Mai:** Valmib bakalaureusetöö mustand. Valmistumine kaitsmiseks.

1. **Töö tulemus.** Mind rahuldab tihe ja sisukas uurimus, millest ise midagi uut avastan. Põhjalikku tagasisidet ja koostööd juhendajaga pean kogu protsessi jooksul oluliseks. Hinde ootuseks sean A.
2. **Juhendaja nimi:** Arne Merilai